
A LAKOSSÁGI DEVIZAHITELEK KOCKÁZATÉRZÉKELÉSÉT BEFOLYÁSOLÓ TÉNYEZŐK

A dolgozat célja azon gazdasági és társadalmi adottságok, az elmúlt években lejátszódott pénzpiaci folyamatok, kormányzati és szervezeti mulasztások és egyéb befolyásoló tényezők bemutatása, amelyek előidézték vagy súlyosbították a lakossági szereplők eladósodását. Ezt a devizában, illetve forintban fizetendő lakossági kamatterhek – az MNB adatain és saját számításon alapuló – összehasonlításával és értékelésével; a szintén lakossági devizaadósságot felhalmozó EU-tagállamok és hazánk adottságainak összevetésével; valamint az eladósodást előidéző belföldi makro- és mikrofolyamatok elemzésén keresztül tettem meg.
Dolgozatomban a fiskális és monetáris politika együttműködésének hiányát, a hazai banki szféra versenyéből következő feltétel-lazítást, a magyar lakosság pénzügyi tájékozatlanságát és a felelős felügyeleti szervek mulasztásait neveztem meg a kockázatérzékelést elsődlegesen befolyásoló tényezőkként.



